|  |
| --- |
| **Riɛl Bäänydït de Yïŋ Kuɛɛr ku Cäth**  |
| Lööŋde kë Lueldhäl de MTIA |
|  |

|  |
| --- |
| **Biɛlthii (Penëthiëër) 2021** |

# Göl (ajök)

## Göl (ajök)

Ke wo ye cerka, wok cï röt gaam buku kä röŋ ne luɔi kɔɔr kɔckuɔ keek ya luöi keek apiɛth. Wok nhiaar kë lueel kɔc në baŋde luɔida në kë ee yen wook kuɔny buku kɔckuɔ deet ku konyku keek në kä kɔɔrki.

Wok ŋic yinydu ba kë luel aa lueel ku yeku dap/dac/dɔc dɔknɔm aya në thaar röŋ ke cïï gääu në biääk de kä dieer yïn në këden.

## Tɛ̈ɛ̈ude ku luɛlde

## Yen ë löŋë ee luui në kë luel ëbɛ̈n cï gäm Riɛlbäänydït de Yïŋkuɛɛr ku Cäth (MTIA) ku jɔ ya Londe Mutɛ̈ɛ̈pke (POs) ye keek luɔɔi në Kueer de Dön Kë luel:

* Aguiɛɛrde Biibei Riëuköu (**LXRP**)
* Aguiɛɛr Rail Victoria (**RPV**)
* Aguiɛɛr de Cam ku Tueŋ (**NELP**)
* Aguiɛɛr de Kueer Piny (**WGTP**)
* Aguiɛɛrde Londe Kuɛɛrdït ke Victoria (**MRPV**)

## Kë luel dhäl ee ya luɛl de kë ŋɔ̈ŋ raan në biääk de aguiɛɛr ku cäpde, luɔide, loi-looike, kɔc lui thïn ku të ye jɔ luöi kë luel cï lɛ̈k wook thɛɛr.

## Lööŋkuɔn ke luɔi de kë luel

Löŋdan de Kë luel ku Kueerde alui cït lööŋ ciɛth luɔi në keek lui ne biääk de:

* Alëu rot ku agam käluel dhal kɔc
* Aguiir kä cï lueel apiɛth, ke röŋ ku athööŋ keek nïïm
* Ee cieŋ de piööc tɔ̈ ye tɔ̈u në biääk de kälueel kɔc kä dhal keek ku kueer bïï keek aa kiɛtpiny.
* Ee käŋ tɔ̈ ye tïc ke cïnë kë thian në thaar thok ëbɛ̈n.

### Luui de kä luel

Aŋicku nɔn ee yen yinydu ba kë luel dhal yïn aa lueel ku ee luɔida buku kë dhal yïn ŋiëc cɔ̈kpiny piɛth ke cin diɛu/diu de piɔ̈u. Kɔckuɔn ke luɔi acï ke ŋiëc piɔ̈ɔ̈c ku abïk yï kuɔny në kä kë yiic kedhiɛ agut thökde käŋ. Acuku deet aya nɔn dɛ kɔc kɔ̈k kä kɔɔrkï keek kä tɔ̈u thook pei të lueel kek kä dhal keek. Wok dɛ kä juëc ye raan ëke jɔ lɔc thïn ago luɔiden tɔ̈ piɔlic ku thiɔ̈kic ne kë cït ke lëu rɔt.

Wok bï tɔ̈u ke wo piɔl cök të looi wok kä dhal yïn cä keek bɛ̈ɛ̈i ku jiɛɛmku nɛ yïn në kueer röŋ ku piɛɛth kekë yïn. Wok bï luui aya në kuɛɛr ye ke kë cï dhal kiɛtpiny ye wook kuɔny buku kë dhal yïn looi në pɛth të lëu en rɔt.

### Ba jam wekë wook adi të de yen kë luel

Në biääk de kä cï piac lueel ku lëk në biääkde jam wekë wook, tïŋ [<https://bigbuild.vic.gov.au/>](https://bigbuild.vic.gov.au/) ku nɔn cɔl wook në Nïmrɔ baaŋ **1800 105 105** në thaar ca yök.

Na dak pïŋdu, ku nɔn dɛ yïc diɛu, ke yïn dëë jam wekë wook ku nɔn jamë në kueer de akuötnɔm de National Relay Service në nïmrɔ kënë 1800 555 630. Të kɔɔr yïn en bï jam pukic jam cï gɔ̈ɔ̈r ku nɔn ee yen kë luel, ke yï cɔl wook në nïmrɔ kënë (03) 9209 0147.

Atɔ̈u në wokpiɔ̈ɔ̈th buku kë luel ya piŋ ku dapku dɔknɔm në pɛth ku aŋicku aya nɔn tɔ̈u kɔ̈k ëke röŋ bï keek dak aa looi. Wok ee kë luel ëbɛ̈n kɔc kɔɔric apiɛth agoku ŋic nɔn eeŋö röŋ ke yen bï looi ku eeŋö bi kɔn looi tueŋ në pɛth ku nɔn ee yen rac de këdäŋ ku kä cï keek bɛ̈ɛ̈i nhial.

Ne thaar däŋ kä kɔ̈k acii keek ë dap dɔknïïm të dɛ yen kä liu kɔɔr bï keek kɔn ŋic tueŋ kä cït kä lueel kɔc kɔ̈k keek, cït kɔc ee kuɔɔny looi në biääk de aguiɛɛr wën röŋ kekë kënë.

Yen Kueerdan de Londe Këluel athöŋ nɔm ku acinic kë dak kɔc piɔ̈ɔ̈th kɔc kedhiɛ ku aye ke looi apiɛth ke cin raan diu piɔ̈u. Yïn lääu nɔm bä kä cï looi caar yiic të tɔ̈u yïn ke yï kën kuɛth në kä cï looi, cit tïŋ de kä tɔ̈u në luɔi yic thïn wekë PO röŋ ku kä tɔ̈u biic aya në akuötnɔm cɔl Akuötnɔm de Raandainyin ku Cäth (LXRP ku RPV) ku nɔn ee yen Raandainyin de Victorian (LXRP, RPV, NELP, WGTP ku MPRV). Ade kä cï thiaan bïï ke këdäŋ dap tɔ̈ loi rɔt aya në muktɛ̈m de Maɣapɛ̈thde Thön ë Victorian ku në PO kedhiɛ ayadäŋ.

Wok bï kä ca lueel në biääkdu thiaan ku gëlku keek ku dötku keek në kë cït lööŋ ke kä cï moony ku jɔ ya lööŋkuɔ aya në biääk de kä ke raan yetök. Lööŋkuɔn ke kä ci moony alëu bï keek yök në <https://bigbuild.vic.gov.au/privacy/privacy-policy>.

### Piööc ku kitpiny

Kätɔ̈u në këde kë luel ee töŋ piɛɛth de lëk tɔ̈u agoku ŋic aya nɔn luiku adi. Yen PO tök erɔt ee kë cï lueel kɔɔric ku jɔ kuɛɛr bïï ke yen cɔ̈kpiny tïŋ yen lon ye wok luui ku të ye wok käkuɔ tɔ̈ cuup tëden në luɔi kedhiɛ. Wok ee käŋ jɔ lueel thook në pɛithok ëbɛ̈n kä cï lueel ku lëku keek raan dït në wook në luɔi yic ku yeku kɔɔr eeŋö bïï keek kekë käkë kä cïï kɔc lueelë, ku jɔku lui ëtök në kɔc juëc kɔ̈k në cerkada yic agoku käŋ kiɛtpiny kä ca keek tïŋ ëke cïï piɛth ku themku buku keek gël ciki röt bï bɛ nyɔk në luɔi në kööl ciëën.

Wok ee luui arët ayadäŋ ke wo bï Lööŋkuɔn ke Kälueel Kɔc ku kueer de luɛlden tɔ̈ piɛth arët. Wok dɛ tamin piɛth aya ke cï tääu tëde ke bï käŋ aa tïŋ ke kä cï lueel e kɔc kä dhal keek ku bïï keek tïŋ nɔn bï keek looi adi ku jɔ thok dɔ̈knɔm kɔc lui. MTIA ee tïŋ në ruönic ëbɛ̈n nɔ bïï kä cï lueel e kɔc tïŋ ku ciɛɛr keek yiic në këde Lööŋkuɔn ke luɔi de kë luel.

# Lööŋkuön ke luɔi de kë luel

Kek MTIA ku PO kedhiɛ ayekï luui në löŋ ee yic-diäk cɔl lööŋke luɔide kë luel (tïŋ Thuurɔ 1: Lööŋke Luɔide Këluel). Kënë ee kä luel keek tɔ̈ bï gäär piny ku loi keek në pɛth të wën röŋ ku ye ya kueer de lon de kä dhal yïn bï keek tïŋ të tɔ̈u yïn ke yï kën kuɛth në londan cuku looi tueŋë.

**Thuurɔ 1: Lööŋke Luɔide Kë luel**

|  |
| --- |
| **Gäm, gɛ̈tpiny ku kitpiny tueŋ** |
| Wok ee kä ca lueel tɔ̈ɔ̈u tëde tɔ̈ɔ̈u de käkuɔ ku aye keek miɔɔc në nïmrɔden pei cin däŋ thöŋ kekë yen. Ke ëtɛ̈ɛ̈n ke wok bï luui ëtök në PO röŋ kekë lonë. Yïn bï gäm cïï ke kënë gam yök tëde PO kënë.Wok ee diɛɛr në kä dhal yïn ku wok loi kë lëuku në luɔi në kueer piɛɛth lëu bïï wok yïn kuɔny. Eceŋ, alëu rɔt buku kë dhal yïn kiɛtpiny në pɛth. Të tɔ̈u këdäŋ ke cïï lëu bï looi në pɛth, ke raandan ŋic käŋ cɔl Akuotnɔm de Londe Kë luel abï kënë jɔ tïŋ në biääk tueŋ. |
|  |
| **Tïŋde kuɛɛr ke kitpiny de këdäŋ juëc ku lop — Akuötnïïm ke Aguiɛɛrde Londe Kë luel** |
| Yen PO röŋ de Akuötnɔm de Londe Këluel abï kë dhal yïn tïŋ ku tïŋ kueer bïï yen luui kekë yïn ku kitpiny. Të röŋ en, ke abïk käŋ luɔp cök kä ca keek bɛ̈ɛ̈i nhial. |
| **Kä luel bï dap looi tueŋ** | **Kä luel bï jɔ be looi ciëën** |
| Yïn buku lɛ̈k kë cuk piŋ në biääk de kä ca lueel në pɛth në të cït kë lëu rɔt në luɔi. Të kɔɔr wok tëdïït wär kë ŋicku bïï wok jamdu tïŋic, ke wok bï kënë wɛ̈ɛ̈ric yïn apiɛth.Aŋicku alë në biääk de kä ke gël de kɔc, cït kä dhäl, ku kä ke yïk, ku kueer de yöŋde käŋ ku kä cï riääk — käkë abï keek dap kiɛtpiny në pɛth ku ee kek abï tɔ̈u tueŋ në kä bï looi yiic kedhiɛ në luɔida yic ëbɛ̈n. | Yïn buku lɛ̈k kë cuk piŋ në biääk de kä ca lueel në pɛth në të cït kë lëu rɔt në luɔi. Të kɔɔr wok tëdïït wär kë ŋicku bïï wok jamdu tïŋic, ke wok bï kënë wɛ̈ɛ̈ric yïn apiɛth. |
| **Käloi në Baŋthïn** |
| **Tɔ̈ kë ca lueel tïŋic në MTIA yic thïn**Të kën yïn kuɛth në londan cuku looi tueŋ, ke yïn dëë kä ca lueel tɔ̈ ciɛɛr Raanlui në këde Akuötnɔmdan de Kë luel. Wok bï jam në yïn në biääk de kë luel ku themku buku cop të bïï wok röt piŋ kë bï raan ëbɛ̈n në wook kueth. Yïn dëë kënë looi të cɔɔl yïn nïmrɔ kënë 1800 105 105 ku luel nïmrɔduön de kë luel ku nɔn ba wook dɔ̈knïïm thok ɣɔnlain në <https://bigbuild.vic.gov.au/contact>.Ayadäŋ, yïn dëë kënë jat nhial të Akuötnɔm de Raandainyin ku Cäth (**PTO**) ku Raandainyin de Victoria ku kënë yen ee akɛ̈nh ciëën në kueer në londe kë luel dhal yïn.Yïn dëë kë cä tïŋ jat nhial aya ke yï jam wekë PTO ku Raandainyin de Victoria ke yï cïï cak lɔ tëde MTIA. |
|  |  |
| **Këloi në Baŋbiic** |
| **Raandainyin de Cäthde Raanebɛ̈n**  | **KU NƆN/WÄLË** | **Raandainyin Victoria ku Maɣapɛ̈thde Lëk (Kä luel Mony)** |
| Ee PO kɔ̈k kek alui ëtök në Londe Kɔclui. Adɛ̈ɛ̈ lɔc aya bä kë luel yiën PTO ke bï lɔ caaric në biääk biic ku bï tïŋ të tɔ̈u yïn ke yï kën kuɛth në të cï luöi yen tueŋ në LXRP ku nɔn ee yen RPV. Yen PTO ee akuötnɔm pei cï guiir ke bï kä teer kɔc keek aa tïŋ ku kony kɔc në kueer bïï keek looi kä cït kä ke cäth de kɔc kedhiɛ në kuɛɛr yiic në Victoria. Tïŋ wɛ̈pthait de PTO në [www.ptovic.com.au](https://www.ptovic.com.au). | Adɛ̈ɛ̈ lɔc aya bä kë luel yiën Raandainyin de Victoria ke bï tïŋ nɔn bï caaric biic të kën yïn kuɛth wekë kë cïï yïk LXRP, RPV, NELP, WGTP looi ku MRPV. Yen Raandainyin de Victoria ee kä cï lueel dhal kɔc caar yiic në biääk de Miiric/Akumɔ de Victoria ku akuötnïïmken ku kɔc lui në keek agut Akumɔ/Miiric Baai. Tïŋ wɛ̈pthait de Raandainyin de Victoria në [www.ombudsman.vic.gov.au](https://www.ombudsman.vic.gov.au/%20). Në biääkde kä-ci moony, jamë wekë Muktɛ̈mde Maɣapɛ̈thde Lëkde Victoria. Tïŋ [www.ovic.vic.gov.au](https://ovic.vic.gov.au). |